**สุภาษิตคำโคลง**

**พระมหากัสสปกับพระอริยสงฆ์ยกปฐมสังคายนา**

**สืบอายุพระศาสนามาถึงบัดนี้**

 การงานสรรพกิจสิ้น สิบสถาน

 จิตมุ่งหมายการงาน จึ่งได้

 จิตคร้านเกียจบ่พาน สินทรัพย์

 มักจักพาตนให้ เสื่อมสิ้นโภคัย

 สรรพสิ่งใดได้เพราะ ความเพียร

 อันศิลปศาสตร์ตนเรียน จึ่งรู้

 ดีชั่วเขาติเตียน กรรมก่อน เองนา

 ตัณหาหั่นบั่นสู้ พ่ายแพ้กรรมฐาน

 อกุศลความทุกข์ได้ ทุกข์ใจ

 ความสุขกุศลไม่ แม่นถ้อย

 **มโนบุพพังคมา๑**ใน ธรรมบท กล่าวแฮ

 ทุกข์สุขเพราะจิตน้อย หนึ่งนั้นพลันถึง

 เราท่านรักสุขแล้ว ปรารถนา

 นฤพานสวรรคา ทั่วผู้

 อยากได้ทุกข์สุขา ตามจิต ตนนา

 อยากสุขศึกษารู้ ฝ่ายข้างกุศล

๑ เป็นคำย่อมาจากคำในคาถาธรรมบทที่ว่า มีใจเป็นใหญ่